જામનગર શહેરમાં સભાઓ દરમ્યાન કોઇ પણ જાતના તાયફા વગર મુળુભાઇ કંડોરિયા સભામાં ઉપસ્થિત પુરુષો અને મોટી સંખ્યામાં હાજર રહેલ મહિલાઓ સાથે  જ સંવાદ કરીને જણાવ્યું હતું કે,ભાજપ સરકારના શાસનમાં અર્થતંત્ર ખાડે ગયું છે, જેના કારણે શહેરી વિસ્તારમાં વસવાટ કરતાં મધ્યમવર્ગ પરિવારોને મોંઘવારીનો સામનો કરવો પડે છે અને ગૃહિણીઓના બજેટ ખોરવાઈ ગયા છે, સાથો-સાથ શિક્ષણનું ખાનગીકરણ કરવામાં આવતાં આજે બાળકોના અભ્યાસ પાછળ લાખો રૂપિયાનો ખર્ચ કરવો પડે છે તે ભાજપની દેન  તેવા આક્ષેપ સાથે ટકોર કરી હતી, જ્યારે શહેરના હજારો યુવાનો બેકારીના ખપ્પરમાં હોમાઈને ન કરવાનું કરી બેસે છે તેના માટે કોણ જવાબદાર છે તે વિચારવાનો સમય આવી ગયો છે ત્યારે ભાજપ આંબા-આંબલી દેખાડીને શહેરી વિસ્તારના મતો મેળવવા માટે વાયદા કરીને પણ નિભાવતા નથી, તે જનતા સારી રીતે જાણી ગઈ  ત્યારે અઢી દાયકા સુધી વિકાસના નામે ભાજપ જનતા પર રાજ કર્યું છે.